ai4bharat/Pralekha huggingface dataset:
బొగ్గు మంత్రిత్వ శాఖ
అంతర్జాతీయ యోగా దినోత్సవం 2021 సందర్భంగా వాక్సినేషన్ శిబిరాన్ని నిర్వహించిన సిఎంపిడిఐఎల్
అంతర్జాతీయ యోగా దినోత్సవం 2021 సందర్భంగా సిఎంపిడిఐఎల్ ప్రాంగణంలో రాంచీ జిల్లా పాలన యంత్రాంగం సహకారంతో సిఎంపిడిఐఎల్  సోమవారం వాక్సినేషన్ శిబిరాన్ని నిర్వహించింది.
సిఎంపిడిఐఎల్ సిఎండి మనోజ్ కుమార్ ఈ టీకా శిబిరాన్ని ప్రారంభించారు. సిఎంపిడిఐఎల్ డెప్యూటీ సిఎంఒ డాక్టర్ శిల్పి స్వరూప్, డాక్టర్ ఓం ప్రకాష్ పర్యవేక్షణలో 18-44 మధ్య వయసుగల 100 మందికి పైగా సభ్యులు మొదటి దశ టీకా వేయించుకున్నారు.
ఈ కార్యక్రమంలో డైరెక్టర్ ఎ.కె. రాణా, డైరెక్టర్ ఎస్.కె. గొమాస్తా, ఇతర ప్రముఖులు పాల్గొన్నారు.
సమాచార, ప్రసార మంత్రిత్వ శాఖ
ఇఫ్ఫీ 53 - ఎవరూ వెనుకబడి లేరు
ఇఫ్ఫీ ఇప్పుడు దివ్యాంగులకు అనుకూలమైనది
గోవాలో 2022 నవంబర్ 20 నుండి 28 వరకు జరగనున్న 53వ భారత అంతర్జాతీయ చలన చిత్రోత్సవం- ఇఫ్ఫీ దివ్యాంగులకు, సినిమా ఔత్సాహికులందరికీ అందుబాటులో ఉంటుంది.
ఇఫ్ఫీ, విభిన్న ప్రతిభావంతులైన సినీ-ఔత్సాహికుల కోసం ఆడియో వివరణతో అందుబాటులో ఉండేలా, అలాగే సబ్-టైటిల్ ఉన్న సినిమాలు, చలనచిత్ర నిర్మాణం, నటన వంటి అంశాల్లో టెక్నికల్ వర్క్షాప్లను నిర్వహించడం జరుగుతోంది. వారి కోసం తగు మౌలిక సౌకర్యాలైన ర్యాంప్లు, నడక మార్గాలు, బ్రెయిలీ సైన్బోర్డ్లు మొదలైన వాటిని కూడా సమకూర్చారు.
సమాచార ప్రసారాల శాఖ, ఇఫ్ఫీ ద్వారా ఈ సంవత్సరం దివ్యాంగజన్ ప్రత్యేక విభాగాన్ని రూపొందించడం అనేది సినిమాని అందరినీ కలుపుకొని, అందుబాటులో ఉండే మార్గంగా మార్చడానికి ఒక ముందడుగు. ఈ విభాగంలో, ఫిల్మ్ స్క్రీనింగ్, వెన్యూ ఇన్ఫ్రాస్ట్రక్చర్, మేనేజ్మెంట్ ఫార్మాట్ల పరంగా వారి అందుబాటును అవసరాలను దృష్టిలో ఉంచుకుని విభిన్న ప్రతిభావంతులైన ప్రేక్షకుల కోసం ప్రత్యేక ప్రదర్శనలు నిర్వహిస్తారు.
ఈ విభాగంలోని చలనచిత్రాలలో పొందుపరిచిన సబ్ టైటిల్స్, అలాగే ఆడియో వివరణలు ఉంటాయి. ఆడియో వర్ణనలు ప్రత్యేకంగా రూపొందించబడిన ఆడియో ట్రాక్లు, ఇవి సినిమాలోని దృశ్యమాన సమాచారాన్ని వివరిస్తాయి. ప్రేక్షకులు అది వినగలరు, సినిమా లోని అంశాలను ప్రేక్షకులకు తెలియజేయడం జరుగుతుంది
ఇంకా ఆస్కార్ పొందిన రిచర్డ్ అటెన్బరో సినిమా గాంధీ, అనంత్ నారాయణ్ మహదేవన్ దర్శకత్వం వహించిన ది స్టోరీటెల్లర్ వంటి చలనచిత్రాలు, ఇఫ్ఫీ లో ప్రీమియర్గా 'దివ్యాంగజన్' విభాగంలో ప్రదర్శిస్తారు. ఇవి ఆడియో-విజువల్గా పొందుపరిచిన ఆడియో వివరణలు, ఉపశీర్షికలతో ఉంటాయి. ఇది విభిన్న ప్రతిభావంతులైన చలనచిత్ర అభిమానులకు కూడా అందుబాటులో ఉంచుతుంది, వారిని కూడా ఈ ఆనందాల్లో కలుపుకొనిపోయే స్ఫూర్తిని ప్రోత్సహిస్తుంది.
Richard Attenborough’s Oscar winning Gandhi
The Storyteller directed by Ananth Narayan Mahadevan
విలక్షణమైన కళ ప్రక్రియ అందరికీ అందుబాటులో ఉండేలా చూడాలనే లక్ష్యంతో, ఫిలిం అండ్ టెలివిజన్ ఇన్స్టిట్యూట్ ఆఫ్ ఇండియా దివ్యాంగుల కోసం రెండు ఉచిత కోర్సులను నిర్వహిస్తోంది - ఆటిజంతో బాధపడుతున్న వ్యక్తుల కోసం స్మార్ట్ఫోన్ ఫిల్మ్ మేకింగ్లో ప్రాథమిక కోర్సు, నటన ను నేర్పడానికి ప్రాథమిక కోర్సు నిర్వహిస్తున్నారు.
పైన పేర్కొన్న అంశాలతో పాటు, దివ్యాంగుల ప్రత్యేక అవసరాల కోసం వేదిక మౌలిక సదుపాయాలు కూడా పునరుద్ధరించారు. ఈఎస్జి, చలనచిత్రాలు ప్రదర్శించే ఇతర వేదికల ప్రాంగణాలు ర్యాంప్లు, హ్యాండ్రైల్లు, దివ్యాంగులకు అనుకూలమైన నడక మార్గాలు, పార్కింగ్ స్థలాలు, రెట్రోఫిట్ చేసిన టాయిలెట్లు, బ్రెయిలీ లిపిలో సైన్బోర్డ్లు మొదలైన వాటితో ఎలాంటి అవరోధాలు లేకుండా ఏర్పాటు చేశారు.
బ్రెయిలీ లిపితో సైన్ బోర్డులు
టాయిలెట్ల వద్ద వాయిస్ ఆధారిత సహాయ వ్యవస్థ
సులభంగా గుర్తించగలిగే సైన్ బోర్డ్తో దివ్యాంగజన్ స్నేహపూర్వక పార్కింగ్ స్థలాలు
సులభంగా అందుబాటులో ఉండే స్పర్శ నడక మార్గం
References :
https://pib.gov.in/PressReleasePage.aspx?PRID=1875884
https://www.un.org/development/desa/disabilities/about-us/sustainable-development-goals-sdgs-and-disability.html
https://www.ftii.ac.in/p/vtwa/basic-course-in-screen-acting-21st-to-28th-november-2022-for-individuals-on-wheelchair-in-goa(Visitor Counter : 98
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
అంతర్జాతీయ సహాయాన్ని అత్యంత వేగంగా రాష్ట్రాలకు అందిస్తున్న కేంద్రం
ఇప్పటిదాకా 10000 కు పైగా ఆక్సిజెన్ కాన్సంట్రేటర్లు; 12000 పైగా ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 6400 వెంటిలేటర్లు; దాదాపు 4.2 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. సంపూర్ణ పాలన లక్ష్యంగా అందరికీ ఈ సహాయం ఒక క్రమ పద్ధతిలో అందేలా ప్రభుత్వం కృషి చేస్తోంది. భారత ప్రభుత్వంలోని వివిధ మంత్రిత్వ శాఖలు ఈ సహాయాన్ని రాష్ట్రాలకు, కేంద్ర పాలిత ప్రాంతాలకు వెనువెంటనే వేగంగా పంపటంలో సమన్వయంతో పనిచేస్తున్నాయి.
ఏప్రిల్ 27 నుంచి మే 13 దాకా మొత్తం 10,796 ఆక్సిజెన్ కాన్సంట్రేటర్లు; 12,269 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 6,497 వెంటిలేటర్లు; దాదాపు 4.22 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా ఈ పంపిణీ కొనసాగుతోంది.
ఇండొనేసియా, లగ్జెంబర్గ్, ఒమన్, దక్షిణకొరియా, యుకె, యుఎస్ ఐ ఎస్ పి ఎఫ్, ఫిన్లాండ్, గ్రీస్ దేశాలనుంచి మే 12, 13 తేదీలలో అందిన ప్రధాన సహాయ సామగ్రి ఇలా ఉంది:
- ఆక్సిజెన్ కాన్సంట్రేటర్లు: 1,506
- ఆక్సిజెన్ సిలిండర్లు : 434
- వెంటిలేటర్లు: 58
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అన్నవి అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
ఫొటో 1. యునైటెడ్ కింగ్ డమ్ లో ఉన్న బ్రిటిష్ ఆక్సిజెన్ కంపెనీ నుంచి అందుకున్న 150 ఆక్సిజెన్ సిలిండర్లు ఉదయం భారత వైమానిక దళం విమానం పాట్నా విమానాశ్రయం చేరుకున్న దృశ్యం
ఫొటో 2:. యు ఎస్ ఎ నుంచి వచ్చిన 29,514 రెమిడిసివిర్ ఇంజెక్షన్లు ముంబయ్ చేరుకోగా వాటిని అన్ని రాష్ట్రాలకు పంపే ఏర్పాట్లు చేస్తున్న దృశ్యం
రక్షణ మంత్రిత్వ శాఖ
స్టార్టప్20 ప్రారంభ సమావేశం - ఎన్ఐఐఒ ప్రదర్శన
భారతదేశ జి 20 అధ్యక్షత కింద జరిగిన స్టార్టప్ 20 ఎంగేజ్మెంట్ గ్రూప్ ప్రారంభ సమావేశం సందర్భంగా భారతీయ నావికాదళ అధికారులు చేసిన వైద్య ఆవిష్కరణలను నావల్ ఇన్నొవేషన్ అండ్ ఇండిజెనైసేషన్ ఆర్గనైజేషన్  ప్రదర్శించింది. ఆద్యంత్ ఆక్సిజన్ రీసైక్టింగ్ సిస్టం , స్పందన్ - తక్కువ ధరకే డిజిటల్ స్టెతస్కోప్, నెబొరో - స్మార్ట్ పోర్టబుల్ నెబులైజర్  సహా వివిధ వైద్యపరమైన ఆవిష్కరణలను ప్రదర్శించారు.
జి 20 దేశాలకు చెందిన ప్రతినిధి బృందాలు సహా జి 20 షెర్పా అమితబ్ కాంత్, నీతీ ఆయోగ్ సిఇఒ పరమేశ్వరన్ అయ్యర్ సహా పలువురు సీనియర్ అధికారులు నావికాదళ అధికారులతో ముచ్చటించి, భారతీయ నావికాదళం - దేశ నిర్మాణం దిశగా ఆవిష్కరణలు అన్న ఇతివృత్తం కింద భారతీయ నావికాదళం చేపడుతున్న వినూత్న పనిని ప్రశంసించారు.
భారత జి20 అధ్యక్షతన చేపట్టిన ఈ రెండు రోజుల కార్యక్రమం హైదరాబాద్లో జనవరి 28, 29వ తేదీలలో జరుగుతోంది. స్టార్టప్లకు మద్దతునిచ్చే అంతర్జాతీయ వృత్తాంతాన్ని సృష్టించాలని స్టార్టప్20 ఆకాంక్షిస్తోంది, దీనితోపాటుగా, స్టార్టప్లు, కార్పొరేట్లు, పెట్టుబడిదారులు, ఆవిష్కరణ ఏజెన్సీలు, ఇతర కీలక పర్యావరణ వ్యవస్థ భాగస్వాముల మధ్య సమన్వయాన్ని సృష్టించాలని ఆశిస్తోంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఎన్ ఈ జి డి  ప్రగతిశీల డిజిటల్ నాయకుల కోసం 2వ క్లౌడ్ కంప్యూటింగ్ శిక్షణను నిర్వహిస్తుంది.
డిజిటల్ ప్రపంచంలో అభివృద్ధి చెందుతున్న ప్రధాన సాంకేతికత అయిన క్లౌడ్ కంప్యూటింగ్పై నిర్వహిస్తున్న శిక్షణ శ్రేణి కి కొనసాగింపుగా, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ  ఆధ్వర్యంలోని నేషనల్ ఇ-గవర్నెన్స్ విభాగం  రెండవ బ్యాచ్ సామర్థ్య నిర్మాణ శిక్షణ కార్యక్రమాన్ని నిర్వహించింది. కేంద్ర ప్రభుత్వ లైన్ మంత్రిత్వ శాఖలు, రాష్ట్ర/యుటి డిపార్ట్మెంట్లు, మిషన్ మోడ్ ప్రాజెక్ట్ ఆఫీసర్లు, ఇ-గవర్నెన్స్ ప్రాజెక్ట్ హెడ్లు మరియు రాష్ట్ర ఇ-మిషన్ బృందాల ప్రభుత్వ అధికారులకు క్లౌడ్ కంప్యూటింగ్లో ఆగస్టు 25-26, 2022 తేదీలలో సామర్థ్య నిర్మాణ శిక్షణ జరిగింది.
మైసూరులోని అడ్మినిస్ట్రేటివ్ ట్రైనింగ్ ఇన్స్టిట్యూట్ లో రెండు రోజుల రెసిడెన్షియల్ శిక్షణ జరిగింది. ప్రారంభోత్సవం రోజున, ఏ టీ ఐ  మైసూరు ప్రొఫెసర్ ఇ-గవర్నెన్స్ శ్రీ చేతన్ పాల్గొన్న 24 మందిని స్వాగతించారు. షిలోహు రావు, జి ఎం  మరియు సత్యజిత్ రావు వాగ్వాలా, , లు కార్యక్రమం యొక్క ఉద్దేశ్యాన్ని తెల్పుతూ, క్లౌడ్ కంప్యూటింగ్లో ప్రవీణుడు కావడం యొక్క ప్రాముఖ్యతను మరియు సమర్థవంతమైన పాలన కోసం దాని యొక్క అవసరాన్ని వివిధ విశిష్ట అంశాలను వివరించారు; ఎదైనా ప్రకృతి వైపరీత్యం, విద్యుత్ వైఫల్యం లేదా ఇతర ప్రమాదాలను సంక్షోభాన్ని ఎదుర్కొన్నా, క్లౌడ్లో డేటా నిల్వ చేయబడితే అది బ్యాకప్ చేయబడిందని మరియు భద్రంగా మరియు సురక్షితమైన ప్రదేశంలో రక్షించబడిందని నిర్ధారిస్తుంది. ఆ డేటాను మళ్లీ శీఘ్రంగా తిరిగి పొందగలగడం వల్ల ఎవరైనా యధావిధిగా తమ కార్యకలాపాలను నిర్వహించగలుగుతారు, అలాగే వృదాసమయం మరియు ఉత్పాదకత నష్టాన్ని తగ్గించవచ్చు.
పరిశ్రమ, విద్యారంగ మరియు ప్రభుత్వ విషయ నిపుణులందరినీ ని ఈ వర్క్షాప్ ఒకచోట చేర్చింది.
క్లౌడ్ ఆర్కిటెక్చర్, క్లౌడ్ కంప్యూటింగ్కు సంబంధించిన ప్రాథమిక అంశాలు, క్లౌడ్ కంప్యూటింగ్, క్లౌడ్ సేవలందించే సంస్థల ఎంపిక, నమోదు క్లౌడ్ కోసం ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ  యొక్క మార్గదర్శకాలు, క్లౌడ్ కంప్యూటింగ్ ప్రాజెక్ట్లను అమలు చేస్తున్నప్పుడు పరి గణించాల్సిన అంశాలు, భద్రత మరియు నియంత్రణ కోల్పోవడం, విధానం మరియు అనుసరణ, ఆచరణ, సృజనాత్మక విధ్వంసం, ఫీచర్ మార్పులు, ఫోరెన్సిక్స్ మరియు వలస మరియు క్లౌడ్ యొక్క భవిష్యత్తు వంటి వాటితో సహా పలు అంశాలపై శిక్షణ ఇచ్చారు. ప్రభుత్వ విభాగాల ఉద్యోగులు క్లౌడ్ కంప్యూటింగ్ అవసరాలను ఎలా లెక్కించవచ్చో ప్రత్యక్ష ప్రదర్శన ద్వారా చూపించారు. భారతదేశంలోని పౌరులకు సాంకేతికత ఎలా అత్యంత ప్రభావవంతంగా ఉపయోగపడుతుందో వివరించే ప్రసిద్ధ సందర్భ పరిశీలనలైన  హు కోవిన్, పోషన్ ట్రాకర్ మరియు డిజిలాకర్ గురించి వివరించారు.
ఈ వర్క్షాప్ ప్రభుత్వ అధికారుల కోసం నిర్వహించిన క్లౌడ్ కంప్యూటింగ్ శిక్షణల శ్రేణిలో రెండవది. ఢిల్లీ, కర్ణాటక, తమిళనాడు, అరుణాచల్ ప్రదేశ్, బీహార్, మణిపూర్, కేరళ, మహారాష్ట్ర, తెలంగాణ మరియు కేంద్ర ప్రభుత్వ లైన్ మంత్రిత్వ శాఖల అధికారులు, రాష్ట్ర ప్రభుత్వాల అధికారులు ఇందులో పాల్గొన్నారు. ఇదే అంశంపై మూడవ వర్క్షాప్ 2022 సెప్టెంబర్ 15-16 తేదీలలో గుజరాత్లోని గాంధీనగర్లో జరుగుతుంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“25 సంవత్సరాల ట్రాయ్ చట్టం: వాటాదారులకు అందుబాటులో ఉన్న అవకాశాలు ” అనే అంశంపై సదస్సును ప్రారంభించనున్న శ్రీ అశ్వినీ వైష్ణవ్
“25 సంవత్సరాల ట్రాయ్ చట్టం: వాటాదారులకు అందుబాటులో ఉన్న అవకాశాలు ” అనే అంశంపై ఏర్పాటైన సదస్సును కేంద్ర కమ్యూనికేషన్లు, ఎలక్ట్రానిక్స్ ఇన్ఫర్మేషన్ టెక్నాలజీ మరియు రైల్వే శాఖ మంత్రి శ్రీ అశ్విని వైష్ణవ్ రేపు సెమినార్ను ప్రారంభించన్నారు. 25 సంవత్సరాల టెలికాం రెగ్యులేటరీ అథారిటీ ఆఫ్ ఇండియా  చట్టం ద్వారా సాధించిన విజయాలను గుర్తు చేసుకోవడానికి టెలికాం వివాదాల పరిష్కారం అప్పిలేట్ ట్రిబ్యునల్  ఈ సదస్సును నిర్వహించనుంది.
టెలికాం, బ్రాడ్కాస్టింగ్, ఐటీ, ఎయిర్ పోర్ట్ ఇన్ఫ్రాస్ట్రక్చర్ మరియు ఆధార్ రంగాలలో వివాద పరిష్కారం కోసం అందుబాటులో ఉన్న అవకాశాలతో సహా నియంత్రణ యంత్రాంగానికి సంబంధించిన అవగాహనను పెంపొందించాలన్న లక్ష్యంతో ఈ సదస్సును నిర్వహిస్తున్నారు. ఈ అంశంపై ప్రభుత్వం, న్యాయ వ్యవస్థ, వివిధ వాటాదారుల ప్రతినిధులు, నియంత్రణ సంస్థల ప్రతినిధులు, ప్రముఖ న్యాయవాదులు తదితర నిపుణులు చర్చించి ప్రసంగిస్తారు. కీలకమైన రంగాలు,నూతనంగా అభివృద్ధి చెందుతున్న పోకడలు మరియు వేగంగా మారుతున్న సాంకేతికత ద్వారా ఎదురవుతున్న సవాళ్లను, వాటి పరిష్కార మార్గాలను ఈ చర్చలు వెలుగులోకి తీసుకుని వస్తాయని భావిస్తున్నారు.
దేశంలో టెలికమ్యూనికేషన్స్ రంగం అభివృద్ధి సాధించి, ప్రగతి సాధించేందుకు అవసరమైన పరిస్థితులు కల్చించి అభివృద్ధి చెందుతున్న గ్లోబల్ ఇన్ఫర్మేషన్ సొసైటీలో దేశం ప్రముఖ పాత్రను పోషించాలన్న ఉద్దేశ్యంతో 1997లో ట్రాయ్ చట్టం రూపొందించబడింది. టెలికాం రంగంలో సంస్థల మధ్య న్యాయమైన మరియు పారదర్శకమైన పోటీని ప్రోత్సహించి అభివృద్ధి సాధించేందుకు దోహదపడే వాతావరణాన్ని అందించడం ప్రధాన లక్ష్యంగా టెలికాం రెగ్యులేటరీ అథారిటీ ఆఫ్ ఇండియా ఏర్పాటయింది.
చట్టంలో పొందుపరిచిన నిబంధనల మేరకు భారతదేశంలో టెలికమ్యూనికేషన్ రంగాన్ని నియంత్రించడానికి టెలికాం రెగ్యులేటరీ అథారిటీ ఆఫ్ ఇండియా  ఏర్పాటు అయ్యింది. ట్రాయ్ అమలు చేస్తున్న న్యాయ, వివాదాల విధులను నిర్వర్తించేందుకు టెలికాం వివాదాల పరిష్కారం మరియు అప్పీలేట్ ట్రిబ్యునల్ ని నెలకొల్పడం జరిగింది. 2000లో ట్రాయ్ చట్టానికి సవరణలు చేసి టెలికాం వివాదాల పరిష్కారం మరియు అప్పిలేట్ ట్రిబ్యునల్ ని నెలకొల్పడం జరిగింది.
ఈ కార్యక్రమంలో,సుప్రీంకోర్టు న్యాయమూర్తి శ్రీమతి జస్టిస్ ఇందిరా బెనర్జీ, మరియు సుప్రీంకోర్టు మాజీ న్యాయమూర్తి టీడీశాట్ చైర్పర్సన్ జస్టిస్ శివ కీర్తి సింగ్,సుప్రీంకోర్టు న్యాయమూర్తి శ్రీమతి జస్టిస్ ఇందిరా బెనర్జీ తో కలిసి శ్రీ వైష్ణవ్ టెలికాం వివాదాల పరిష్కారం మరియు అప్పిలేట్ ట్రిబ్యునల్  సవరించిన విధానాన్ని కూడా విడుదల చేస్తారు. ఢిల్లీ హైకోర్టుకు చెందిన జస్టిస్ నవీన్ చావ్లా , శ్రీమతి జస్టిస్ ప్రతిభా ఎం. సింగ్, టెలికమ్యూనికేషన్స్ శాఖ కార్యదర్శి,ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ కార్యదర్శి ట్రాయ్ చైర్మన్ శ్రీ కె. రాజారామన్ ట్రాయ్ సభ్యులు, ఎరా సభ్యులు ఈ కార్యక్రమానికి హాజరవుతారు. ఈ కార్యక్రమానికి ఆధార్, సమాచార మరియు ప్రసార మంత్రిత్వ శాఖ ప్రతినిధులతో పాటు బార్ సభ్యులు మరియు బ్రాడ్కాస్టర్లు మరియు టెలికాం మరియు కేబుల్ ఆపరేటర్ల ప్రతినిధులు కూడా హాజరయ్యే అవకాశం ఉంది.
మానవ వనరుల అభివృద్ధి మంత్రిత్వ శాఖ
కొవిడ్-19 నుండి ఎలా సురక్షితంగా ఉండాలో యుజిసి, ఏఐసిటిఇ, ఎన్సిటిఇ, ఎన్ఐఓఎస్, ఎన్సిఇఆర్టి మరియు కేంద్రీయ విద్యాలయాలకు వ్రాసిన కేంద్ర మానవాభివృద్ధి శాఖ
కొవిడ్-19 మహమ్మారి విస్తరిస్తున్న ఈ క్లిష్ట పరిస్థితుల్లో ఎలా సురక్షితంగా ఉండాలో యుజిసి, ఏఐసిటిఇ, ఎన్సిటిఇ, ఎన్ఐఓఎస్, ఎన్సిఇఆర్టి మరియు కేంద్రీయ విద్యాలయాలకు లేఖ వ్రాసిన కేంద్ర మానవాభివృద్ధి శాఖ. కొవిడ్-19పై పోరాటంలో భాగంగా పబ్లిక్-ప్రైవేట్ భాగస్వామ్యంలో భారత ప్రభుత్వం ’ఆరోగ్య సేతు ఆప్’ను అభివృద్ధి చేసింది అని కేంద్ర మానవాభివృద్ధి శాఖ కార్యదర్శి శ్రీ అమిత్ ఖారే పై విద్యా సంస్థలకు వ్రాసిన ఒక లేఖలో తెలిపారు. ఈ ఆప్ కొరోనా వైరస్ బారిన పడకుండా ప్రజలను అప్రమత్తం చేస్తుంది. కట్టింగ్ ఎడ్జ్ బ్లూటూత్ సాంకేతికత, క్రమసూత్ర పద్దతి మరియు కృత్రిమ మేథస్సులను ఉపయోగించి ఇతరులతో మన సహచర్యను గణిస్తుంది. ఈ ఆప్ విద్యార్థులకు, అధ్యాపకులు, ఉపాధ్యాయులకు మరియు వారి కుటుంబ సభ్యులకు ఎంతో ఉపయోగకరంగా ఉంటుంది. ఈ ఆప్ ను ఈ క్రింది లింకుల ద్వారా డౌన్లోడ్ చేసుకొనవచ్చును:
iOS : itms-apps://itunes.apple.com/app/id505825357
ఆండ్రాయిడ్: https://play.google.com/store/apps/details?id=nic.goi.arogyasetu
వీటితో పాటు ఆయుష్ మంత్రిత్వ శాఖ అభివృద్ధి చేసిన రోగనిరోధకశక్తిని వృద్ధి చేయు కొలమానం విద్యార్థులు, అధ్యాపకులు, ఉపాధ్యాయులు మరియు వారి కుటుంబ సభ్యులకు అత్యంత ఉపయోగపడుతుందని తెలిపింది.
Kindly click here for Ayurveda immunity boosting measures for self-care
3 ఏప్రిల్ 2020న ప్రధాని శ్రీ నరేంద్ర మోడీ జాతినుద్దేశించి చేసిన ప్రసంగంలో 5 ఏప్రిల్ 2020న రాత్రి 9.00 గంటలకు 9 నిమిషాలపాటు కొవిడ్- 19కు వ్యతిరేకంగా చేస్తున్న సంయుక్త పోరాటానికి సూచనగా విద్యార్థులు దీపాలను, క్రొవ్వుత్తులు, దీపాలను వెలిగించాలని. ఈ కార్యక్రమంలో జనం కాలనీల్లో మరియు రోడ్ల మీద గుంపులుగా చేరకూడదని ఇళ్ళ నుండి బయటికి రాకూడదని కోరారు.
(Visitor Counter : 182
ఈశాన్య ప్రాంత అభివృద్ధి మంత్రిత్వ శాఖ
"ఈశాన్య భారత్ అపరిమిత అవకాశాల భూమిగా అన్వేషించని స్వర్గంగా" ప్రపంచంలో ఓ బ్రాండ్ను నిర్మించడంలో సహాయం చేయాలని ఐఎఫ్ఎస్ అధికారులకు పిలుపునిచ్చిన కేంద్రమంత్రి శ్రీ జి. కిషన్ రెడ్డి
ఈశాన్య భారతదేశం వైపు మళ్లేందుకు ప్రపంచ పెట్టుబడి సంఘాలను, పరిశ్రమలను ఉత్ప్రేరకపరచాలన్న మంత్రి
పర్యాటకం, సేంద్రీయ వ్యవసాయం, వ్యవసాయం, ఉద్యానవనం, పూల పెంపకం, వస్త్రాలు, హస్తకళలు, ఐటీ, బీపీఓ మరియు సేవల పరిశ్రమలో అపారమైన అవకాశాలు మరియు వృద్ధిని వేగవంతం చేయడానికి పీపీపీ నమూనాను బలోపేతం చేయవలసిన అవసరాన్ని తెలిపిన మంత్రి
ఈశాన్య ప్రాంతాల ఉత్పత్తులకు గణనీయమైన డిమాండ్ ఉందని, వీటిపై విదేశీ పెట్టుబడిదారుల ఆసక్తి ఉందని, అయితే అవగాహన లేకపోవడం, అపోహలు ఉన్నాయన్న మంత్రి
విదేశీ వ్యవహారాల మంత్రిత్వ శాఖ మరియు ఇన్వెస్ట్ ఇండియా ‘రౌండ్ టేబుల్ ఆఫ్ ఇండియన్ ఫారిన్ సర్వీస్ ఆఫీసర్స్’ సమావేశాన్ని నిర్వహించింది. ఈశాన్య ప్రాంత అభివృద్ధి, పర్యాటకం మరియు సాంస్కృతిక శాఖ మంత్రి శ్రీ జి. కిషన్ రెడ్డి ఇందులో ప్రసంగించారు. ఈ సదస్సుకు కేంద్ర ప్రభుత్వానికి చెందిన పలువురు ప్రముఖులు, దౌత్యవేత్తలు, సీనియర్ అధికారులు, వివిధ విభాగాలకు చెందిన పెట్టుబడిదారులు హాజరయ్యారు. ఈ ప్రాంతంలో ఏర్పడిన సానుకూల వృద్ధి-ఆధారిత వాతావరణం కారణంగా ఈశాన్య ప్రాంతంలో పెట్టుబడిదారులకు పెరుగుతున్న అవకాశాలపై మంత్రి మాట్లాడారు. భద్రతా పరిస్థితిలో మెరుగుదల, మెరుగైన కనెక్టివిటీ మరియు అసమానమైన రాజకీయ సంకల్పం ఈ ప్రాంతంపై కేంద్ర ప్రభుత్వం దృష్టి సారించడం అభివృద్ధి మరియు అభివృద్ధి శకానికి ఎలా నాంది పలికిందో కూడా ఆయన వివరించారు.
ఇటీవలి ఆజాదీ కా అమృత్ మహోత్సవ్ - నార్త్ ఈస్ట్ ఫెస్టివల్, ఏప్రిల్ 28 నుండి మే 4 వరకు జరుపుకుందని మంత్రి తెలిపారు. ఇది అనేక క్లిష్టమైన సమస్యలపై తెలుసుకోవడంలో సహాయపడిందని, విధాన రూపకర్తలకు, సాధారణ ప్రజలకు ఎంతో ప్రాముఖ్యతనిచ్చిందని మంత్రి చెప్పారు. చర్చల అంతటా, ఈ ప్రాంతాన్ని బలోపేతం చేయడానికి రెండు అంశాలు ప్రాథమికమైనవిగా గుర్తించబడ్డాయి - ఎక్కువ పబ్లిక్ ప్రైవేట్ భాగస్వామ్యం మరియు పర్యాటకం, సేంద్రీయ వ్యవసాయం, వ్యవసాయం, ఉద్యానవనం, పూల పెంపకం, వస్త్రాలు వంటి ఈ ప్రాంతం యొక్క స్వాభావిక సంభావ్యతను ఉపయోగించుకోవడం. హస్తకళలు, ఐటీ, బీపీఓ మరియు సేవల పరిశ్రమ, అంతటా సాధారణమైనవిగా గుర్తించబడ్డాయి.
ఈశాన్య రాష్ట్రాల ఉత్పత్తులకు గణనీయమైన డిమాండ్ ఉందని మరియు ఈశాన్య ప్రాంతం పట్ల విదేశీ పెట్టుబడిదారుల ఆసక్తి ఉందని, అయితే అవగాహన లేకపోవడం, అపోహలు ఉన్నాయని ఆయన వ్యాఖ్యానించారు.
"ఈశాన్య భారతదేశాన్ని అన్వేషించని స్వర్గంగా మరియు అపరిమిత అవకాశాల భూమిగా" బ్రాండ్ను నిర్మించడంలో సహాయం చేయడానికి, ప్రపంచవ్యాప్త ఉనికిని విస్తృతంగా వ్యాప్తి చేయాల్సిందిగా ఐఎఫ్ఎస్ అధికారులందరికీ ఆయన పిలుపునిచ్చారు. సాంస్కృతిక పర్యాటక రాజధాని అయిన ఈశాన్య ప్రాంతానికి అంబాసిడర్లుగా మారాలని ఆయన వారిని కోరారు.
ప్రపంచ పెట్టుబడి సంఘాలు, పరిశ్రమలు ఈశాన్య భారతదేశం వైపు దృష్టి సారించేందుకు ఐఎఫ్ఎస్ అధికారులు తప్పనిసరిగా ఉత్ప్రేరకంగా ఉండాలనే వాస్తవాన్ని కూడా మంత్రి తెలిపారు.
సమిష్టి కృషితో భారతదేశం అమృత్కాల్ను సద్వినియోగం చేసుకోగలదని, ఈశాన్య ప్రాంత శక్తిని వెలికితీసి, ఆత్మనిర్భర్ భారత్లో వృద్ధి ఇంజిన్గా నిలబెట్టగలదని ఆయన ఆశాభావం వ్యక్తం చేశారు.
విదేశీ వ్యవహారాల మంత్రిత్వ శాఖ మరియు ఇన్వెస్ట్ ఇండియా ఈ కార్యక్రమాన్ని నిర్వహించింది. సీనియర్ ఐఎఫ్ఎస్ అధికారుల కోసం మిడ్-కెరీర్ ట్రైనింగ్ కార్యక్రమంలో భాగంగా ఇది జరిగింది. ఇంటరాక్టివ్ సెషన్లలో పెట్టుబడి ప్రమోషన్ మరియు బ్రాండ్ ఇండియాను నిర్మించడానికి ప్రభుత్వం యొక్క ఇతర కార్యక్రమాలపై దృష్టి పెట్టింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
వ్యర్థాల నుంచి సంపద సృష్టి - ప్రత్యేక కార్యక్రమం 2.0
అత్యంత విలువైన ప్రాచీన భాండాగార రికార్డుల సంరక్షణ
31 అక్టోబర్ 2022 న విడుదలైన సెంట్రల్ సెక్రటేరియట్ మాన్యువల్ ఆఫ్ ఆఫీస్ ప్రొసీజర్  మొదటి హిందీ అనువాదం
ఉత్తమ పరిపాలన విధానాలు, రికార్డుల నిర్వహణ, వినూత్న విధానాలతో కార్యాలయాల స్థల యాజమాన్యం ప్రధాన అంశాలుగా 2022 2వ తేదీ నుంచి 31వ తేదీ వరకు ప్రత్యేక ప్రచారం 20 కార్యక్రమం అమలు జరిగింది. మొత్తం ప్రభుత్వం విధాన స్పూర్తితో పరిపాలనా సంస్కరణలు, ప్రజా ఫిర్యాదుల విభాగం పర్యవేక్షణలో కార్యక్రమం అమలు జరిగింది.
కార్యక్రమంలో భాగంగా శతాబ్దాల చరిత్ర కలిగిన అత్యంత విలువైన చరిత్రాత్మక పత్రాలను భద్రపరచడానికి నేషనల్ ఆర్కైవ్స్ ఆఫ్ ఇండియా సహకారంతో పరిపాలనా సంస్కరణలు, ప్రజా ఫిర్యాదుల విభాగం అనేక కార్యక్రమాలు చేపట్టింది. గ్రంథాలయాల్లో ప్రదర్శించడానికి వీలుగా కొన్ని పత్రాలను అభివృద్ధి చేయడం జరిగింది. [అనుబంధంలో జాబితా జోడించడం జరిగింది.
మొదటిసారిగా సెంట్రల్ సెక్రటేరియట్ మాన్యువల్ ఆఫ్ ఆఫీస్ ప్రొసీజర్ హిందీ అనువాదం కూడా అందుబాటులోకి వచ్చింది. అనేక కేంద్ర మంత్రిత్వ శాఖలలు సెంట్రల్ సెక్రటేరియట్ మాన్యువల్ ఆఫ్ ఆఫీస్ ప్రొసీజర్ లో పొందుపరిచిన నిబంధనలకు అనుగుణంగా కేంద్ర మంత్రిత్వ శాఖలు పనిచేస్తాయి. కేంద్ర సచివాలయం పని సంక్లిష్టంగా, విభిన్నంగా ఉంటుంది.దీనికోసం సెంట్రల్ సెక్రటేరియట్ మాన్యువల్ ఆఫ్ ఆఫీస్ ప్రొసీజర్ ప్రామాణిక ప్రక్రియ, విధానాలు నిర్దేశిస్తుంది.
ప్రత్యేక ప్రచారం 2.0 కార్యక్రమంలో భాగంగా ఎలక్ట్రానిక్ మరియు భౌతిక వ్యర్థాలను తొలగించిన పరిపాలనా సంస్కరణలు, ప్రజా ఫిర్యాదుల విభాగం .48, 500 రూపాయల ఆదాయాన్ని ఆర్జించింది. దాదాపు 200 చదరపు అడుగుల స్థలాన్ని వినియోగంలోకి తెచ్చింది.
space.
పరిపాలనా సంస్కరణలు, ప్రజా ఫిర్యాదుల విభాగం పాత ప్రచురణల కోసం
Click here to see the List of some very old Publications of DARPG Library: సందర్శించవచ్చు .
ప్రధాన మంత్రి కార్యాలయం
అంతర్జాతీయ దివ్యాంగుల దినోత్సవం సందర్భంగా ప్రధాని సందేశం
అంతర్జాతీయ దివ్యాంగుల దినోత్సవం సందర్భంగా ప్రధాని శ్రీ నరేంద్ర మోదీ సందేశం అందించారు.
"ఈ సంవత్సరం ఐరాస ప్రకటించిన అంశమైన 'ఉత్తమ పునఃనిర్మాణం: దివ్యాంగులతో కూడిన, చేరుకోగల, స్థిరమైన కొవిడ్ తర్వాతి ప్రపంచం దిశగా'లో భాగంగా, మన దివ్యాంగ సోదరసోదరీమణులకు అవకాశాలు కల్పించడానికి, మెరుగుపరచడానికి మనమంతా సమష్ఠిగా కృషి చేద్దాం".
"దివ్యాంగుల స్థైర్యం మనకు స్ఫూర్తిదాయకం. 'యాక్సెసబుల్ ఇండియా' చర్యల్లో భాగంగా, దివ్యాంగ సోదరసోదరీమణుల జీవితాల్లో సానుకూల మార్పును నిర్ధరించేలా అనేక చర్యలు తీసుకున్నాం".
సమాచార, ప్రసార మంత్రిత్వ శాఖ
ఆన్లైన్ బెట్టింగ్ను ప్రోత్సహించే ప్రకటనలు ఇవ్వవద్దు: మీడియాకు మంత్రిత్వ శాఖ సూచన
భారతీయ ప్రేక్షకులను లక్ష్యంగా చేసుకుని ఆన్లైన్ మరియు సోషల్ మీడియాలో ఆన్లైన్ బెట్టింగ్ ప్రకటనలు
'వినియోగదారులకు భారీ ఆర్థిక, సామాజిక ప్రమాదాన్ని బెట్టింగ్ కలిగిస్తుంది'
ఆన్లైన్ బెట్టింగ్ ప్లాట్ఫారమ్ల ప్రకటనలకు దూరంగా ఉండాలని ప్రింట్, ఎలక్ట్రానిక్ మరియు డిజిటల్ మీడియాకు సమాచార మరియు ప్రసార మంత్రిత్వ శాఖ ఈరోజు ఒక సూచనను జారీ చేసింది. ప్రింట్, ఎలక్ట్రానిక్, సోషల్ మరియు ఆన్లైన్ మీడియాలో ఆన్లైన్ బెట్టింగ్ వెబ్సైట్లు/ప్లాట్ఫారమ్లకు సంబంధించిన అనేక ప్రకటనలు కనిపిస్తున్న నేపథ్యంలో ఈ సలహాను జారీ చేసింది.
దేశంలోని చాలా ప్రాంతాలలో చట్టవిరుద్ధమైన బెట్టింగ్ మరియు జూదం వినియోగదారులకు, ముఖ్యంగా యువత మరియు పిల్లలకు గణనీయమైన ఆర్థిక మరియు సామాజిక-ఆర్థిక ప్రమాదాన్ని కలిగిస్తుంది. ఆన్లైన్ బెట్టింగ్పై ఈ ప్రకటనలు ఎక్కువగా నిషేధించబడిన ఈ కార్యకలాపాన్ని ప్రచారం చేసే ప్రభావాన్ని కలిగి ఉన్నాయని ఇది జోడించింది. " ఆన్లైన్ బెట్టింగ్కు సంబంధించిన ప్రకటనలు తప్పుదారి పట్టించేవి మరియు వినియోగదారుల రక్షణ చట్టం 2019, కేబుల్ టెలివిజన్ నెట్వర్క్స్ రెగ్యులేషన్ యాక్ట్, 1995 మరియు ప్రెస్ కౌన్సిల్ ఆఫ్ ఇండియా ప్రెస్ కౌన్సిల్ చట్టం, 1978 ప్రకారం అడ్వర్టైజింగ్ కోడ్ మరియు జర్నలిస్టిక్ ప్రవర్తనా నిబంధనల ప్రకారం ప్రకటన నిబంధనలకు ఖచ్చితమైన అనుగుణంగా ఉన్నట్లు కనిపించడం లేదు. " అని పేర్కొంది.
ప్రజా ప్రయోజనాల కోసం ఈ సూచన జారీ చేయబడింది మరియు ఆన్లైన్ బెట్టింగ్ ప్లాట్ఫారమ్ల ప్రకటనలను ప్రచురించకుండా ఉండాలని ప్రింట్ మరియు ఎలక్ట్రానిక్ మీడియాకు సూచించింది. ఆన్లైన్ ప్రకటనల మధ్యవర్తులు మరియు పబ్లిషర్లతో సహా ఆన్లైన్ మరియు సోషల్ మీడియాకు కూడా ఇది భారతదేశంలో ఇటువంటి ప్రకటనలను ప్రదర్శించవద్దని లేదా భారతీయ ప్రేక్షకులను లక్ష్యంగా చేసుకోవద్దని సూచించింది.
4 డిసెంబర్ 2020న, ప్రింట్ మరియు ఆడియో కోసం నిర్దిష్టంగా చేయవలసినవి మరియు చేయకూడనివి ఉండే ఆన్లైన్ గేమింగ్ ప్రకటనలపై అడ్వర్టైజింగ్ స్టాండర్డ్స్ కౌన్సిల్ ఆఫ్ ఇండియా  మార్గదర్శకాలకు కట్టుబడి ఉండాలని సమాచార & ప్రసార మంత్రిత్వ శాఖ ప్రైవేట్ శాటిలైట్ టీవీ ఛానెల్లకు ఒక సలహాను జారీ చేసింది.
వివరణాత్మక సూచన ఈ క్రింది లింక్లో చదవవచ్చు:
https://mib.gov.in/sites/default/files/Advisory%20on%20online%20betting%20advertisements%2013.06.2022%282%29_0.pdf
సమాచార, ప్రసార మంత్రిత్వ శాఖ
ఈ - కామర్స్ కంపెనీల ద్వారా నిత్యావసరం కాని వస్తువుల సరఫరా నిషేధించడమైనది
లాక్ డౌన్ సమయంలో ఈ-కామర్స్ కంపెనీల ద్వారా నిత్యావసరం కాని వస్తువుల సరఫరా పై నిషేధం కొనసాగుతోందని దేశీయ వ్యవహారాల మంత్రిత్వ శాఖ స్పష్టం చేసింది.
యువజన వ్యవహారాలు, క్రీడల మంత్రిత్వ శాఖ
'జాతీయ క్రీడా అవార్డులు -2022' దరఖాస్తుల స్వీకరణ చివరి తేదీని పొడిగింపు
- దరఖాస్తుల స్వీకరణ చివరి తేదీ 27 సెప్టెంబర్, 2022 నుండి అక్టోబర్ 1, 2022కు పొడిగించిన యువజన వ్యవహారాలు & క్రీడల మంత్రిత్వ శాఖ
యువజన వ్యవహారాలు & క్రీడల మంత్రిత్వ శాఖ వివిధ జాతీయ క్రీడా అవార్డుల నిమిత్తం దరఖాస్తులను ఆహ్వానించింది. 2022 సంవత్సరానికి మేజర్ ధ్యాన్ చంద్ ఖేల్ రత్న అవార్డులు, అర్జున అవార్డు, ద్రోణాచార్య అవార్డు, ధ్యాన్ చంద్ అవార్డు, రాష్ట్రీయ ఖేల్ ప్రోత్సాహన్ పురస్కార్ , మౌలానా అబుల్ కలాం ఆజాద్  ట్రోఫీ -2022 తదితర అవార్డులకు గత ఆగస్టు 27 న మంత్రిత్వ శాఖ నోటిఫికేషన్ను జారీ చేసింది. యువజన వ్యవహారాలు & క్రీడల మంత్రిత్వ శాఖ వెబ్సైట్ www.yas.nic.inలో ఈ నోటిఫికేషన్ జారీ చేయబడింది.ఈ అవార్డు కోసం అర్హులైన క్రీడాకారులు/ కోచ్లు/ ఎంటిటీలు/ విశ్వవిద్యాలయాల వారి నుండి దరఖాస్తులు ఆహ్వానించబడ్డాయి. దరఖాస్తుల స్వీకరణకు చివరి తేదీ 27 సెప్టెంబర్, 2022 నుండి అక్టోబర్ 1, 2022  వరకు పొడిగించబడింది. సంబంధితులు dbtyas-sports.gov.inలో ఆన్లైన్లో స్వయంగా దరఖాస్తు చేసుకోవాలి. ఇండియన్ ఒలింపిక్స్ అసోసియేషన్ / స్పోర్ట్స్ అథారిటీ ఆఫ్ ఇండియా / గుర్తింపు పొందిన నేషనల్ స్పోర్ట్స్ ఫెడరేషన్లు / స్పోర్ట్స్ ప్రమోషన్ బోర్డులు / రాష్ట్ర, కేంద్రపాలిత ప్రాంతాల ప్రభుత్వాలు మొదలైన వారికి కూడా తదనుగుణంగా విషయం తెలియజేయబడింది.
అక్టోబర్ 1, 2022  తర్వాత అందే నామినేషన్లు పరిగణలోకి తీసుకోబడవు.
ప్రధాన మంత్రి కార్యాలయం
ప్రధాన మంత్రి తో సమావేశమైన శ్రీ లంక పార్లమెంటు సభ్యులు
ప్రధాన మంత్రి శ్రీ నరేంద్ర మోదీ తో శ్రీ లంక కు చెందిన పార్లమెంటు సభ్యుల ప్రతినిధివర్గం ఈ రోజు సమావేశమైంది. శ్రేష్ఠులు, శ్రీ లంక పార్లమెంటు సభాపతి శ్రీ కరు జయసూర్య ఈ బహుళ పక్ష ప్రతినిధివర్గానికి నాయకత్వం వహించారు.
భారతదేశం మరియు శ్రీ లంక ల చారిత్రక సంబంధాలను, ఉమ్మడి ఆధ్యాత్మిక వారసత్వాన్ని, సాంస్కృతిక వారసత్వాన్ని పార్లమెంటేరియన్ లు ప్రస్తావించారు; ఉభయ దేశాల మధ్య సంబంధాలు ఇటీవల కొన్ని సంవత్సరాలుగా గాఢతరం అవుతూ ఉండడం పట్ల వారు ప్రశంసలు కురిపించారు. భారతదేశం సహాయం తో శ్రీ లంక లో ప్రజలే కేంద్ర బిందువు గా అమలవుతున్నటువంటి అనేక అభివృద్ధియుతమైన సహకార పథకాలు వాటి యొక్క ప్రయోజనాలను అందిస్తున్నాయని కూడా వారు పేర్కొన్నారు. సంయుక్త ఆర్థిక పథకాలు శీఘ్రగతిన అమలు కావడం వల్ల ఇరు దేశాల ఆర్థిక వ్యవస్థ లకు మరియు ప్రజల కు ప్రయోజనాలు అందుతాయని వారు అంగీకారించారు.
ప్రతినిధివర్గాన్ని ప్రధాన మంత్రి స్వాగతిస్తూ ఇటువంటి సమావేశాలు చోటు చేసుకోవలసిన ప్రాముఖ్యాన్ని నొక్కి పలికారు. రెండు దేశాలలో రాష్ట్రీయ విధాన సభ లు, ఇంకా స్థానిక సంస్థ ల మధ్య సంబంధాల ను పెంపొందించేందుకు ఉద్దేశించిన నూతన కార్యక్రమాలు రెండు దేశాలలో ప్రజలకు, ప్రజలకు మధ్య నెలకొన్న సన్నిహిత సంబంధాలను, విశ్వాసాన్ని మరింత గణనీయమైన రీతి లో గాఢతరం చేయగలుగుతాయని ఆయన అన్నారు.(Visitor Counter : 273